Старокирочный тыҡрығындағы XVIII—XIX быуаттарҙың ҡала усадьбаһы

XVIII—XIX быуаттарҙың ҡала усадьбаһы — Мәскәүҙәге тарихи бина. Усадьба Старокирочный тыҡрығында (5 йорт, 1-се һәм 5-се ҡоролма) элекке Немец биҫтәһе территорияһында урынлашҡан. Ҡала усадьбаһы ансамбле төбәк әһәмиәтендәге мәҙәни мираҫ объекты булып тораЙорт XVIII—XIX быуат архитектура һәйкәле мәскәүҙә немец слободаһы тип танылды // ТАСС. 17 майҙа 2018.

 Тарих 
Старокирочный тыҡрығындағы ҡала усадьбаһының төп йорто (5-се йорт, 1-се ҡоролма) XVIII—XIХ быуаттар сигендә төҙөлгән. Усадьба ансамбле XIX быуаттар дауамында формалашыуын дауам итә. 1819 йылда ике үҙаллы участок берләштерелә, шунан һуң хәҙерге биләмәләре сиктәренә яҡын урынды ала. 1896 йылда архитектор Н. И. Якунин усадьба өсөн ҡарауыл йортон (5-се йорт, 5-се ҡоролма) һәм ҡойма менән ҡапҡа төҙөйЙорт архитектур ҡомартҡы булып танылған немец слободаһы  // mos.ru.

ХХ быуат башына усадьба Бородиндарға, тыумыштан почетлы граждандарға, ҡарай. Ул саҡта етештереү һәм келәт корпустарында ағалы-энеле Гохтарҙың музыка ҡоралдары эшләү оҫтаханаһы тора. 1911 йылда келәт корпусының өҫтөн күтәртеп төҙөйҙәр. 1912 йылда усадьбала Лефорт ҡала башланғыс училищеһы урынлаша.

 Архитектура 
Төп йорт классицизм стилендә төҙөлгән. Күркәм фасадтың үҙәк өлөшө пилястрҙар һәм өсмөйөшлө фронтон менән һыҙатланған. Тәҙрәләр тура мөйөшлө ҡапҡастар менән биҙәлгән. Йорттоң интерьеры һәм планировкаһы яҡшы һаҡланған: һылап биҙәлгән түбә, парад залдарының һылап биҙәлгән плафондары, ишектәр уйымының матурлап биҙәлгән сиктәре, ишектәрҙең һәм ХХ быуат мейестәренең филенкалары. Был йорт Старокирочный тыҡрығының ҡиәфәтен формалаштырыуҙа мөһим роль уйнаған.

 Иҫкәрмәләр 

Категория:Рәсәйҙең мәҙәни мираҫы объекттары Мәскәүҙә
Категория:Алфавит буйынса Рәсәйҙең мәҙәни мираҫы объекттары
Категория:Википедия:Статьи с переопределением значения из Викиданных